תומר קאפון

תומר קַאפּוֹן (נולד ב-15 ביולי 1985) הוא שחקן קולנוע וטלוויזיה ישראלי, חתן פרס אופיר בקטגוריית שחקן המשנה הטוב ביותר לשנת 2016 על תפקידו כזולר בסרט הקולנוע "שבוע ויום".

 ביוגרפיה 
קאפון נולד בחולון וגדל בראשון לציון למשפחה ממוצא צרפתי-אלג׳יראי.

לאחר שסיים את לימודיו התיכוניים, התגייס לצה"ל ב-2004 ושירת כלוחם ולאחר מכן כמפקד חוליה בגדוד 202 של חטיבת הצנחנים במהלך תקופת ההתנתקות ומלחמת לבנון השנייה.

בגיל 26 החל ללמוד במכינה של בית הספר למשחק של יורם לוינשטיין אך הפסיק לבסוף את הלימודים לאחר כמה חודשים כאשר לוהק להופעתו הטלוויזיונית הראשונה בסדרת הנוער "גאליס".

 קריירה 
קאפון החל את קריירת המשחק שלו בשנת 2012 כאשר גילם את דמותו של בנימין ברג בסדרת הנוער הישראלית "גאליס" ששודרה בערוץ הילדים למנויי HOT. קאפון לא המשיך לעונה נוספת של הסדרה, ובמקום זאת חזר באותה השנה לעבוד בחוות סוסים בצפון ישראל.

בשנת 2013 שיחק בסדרה "בני ערובה" ששודרה בערוץ 10, בה גילם את דמותו של גיא, הצעיר מבין החוטפים. הוא המשיך לגלם תפקיד זה גם בעונה השנייה של הסדרה. הסדרה זכתה להצלחה ונמכרה לרשתות שונות ברחבי העולם.

ב-2014 שיחק בדרמה היומית "אניגמה", ששודרה בערוץ ויוה למנויי yes, ובה הוא גילם את דמותו של ריי ריי/ספריימן. בשנת 2015 שיחק בסדרת הפעולה "פאודה" מבית yes בתפקיד מרכזי בתור המסתערב בועז. באותה שנה זכה קאפון בתואר "הבטחת השנה" של המגזינים Time Out תל אביב ופנאי פלוס.

בשנת 2015 ערך את הופעת הבכורה שלו בסרט קולנוע כאשר שיחק בתפקיד אורח בסרט הקולנוע "סיפור על אהבה וחושך" אשר היה סרט הביכורים כבמאית של השחקנית ההוליוודית נטלי פורטמן."Tomer Kapon cast in new Amazon series" - Israel News - Jerusalem Post בנוסף, באותה שיחק גם בסרט הקולנוע הישראלי "חתונה מנייר". כמו כן, באותה השנה השתתף גם בסדרת הטלוויזיה האמריקאית "דיג" אשר עלתה לשידור בערוץ USA Network אותה יצר הקולנוען הישראלי גידי רף.

בשנת 2016 כיכב בסרט הקולנוע "שבוע ויום" בבימויו של אסף פולונסקי. הסרט זכה בפרס בפסטיבל קאן, ועל ההופעה של קאפון בתפקיד זולר בסרט זכה קאפון בהמשך בפרס אופיר בקטגוריית "שחקן המשנה הטוב ביותר"."THE LONG ROAD TO ‘ONE WEEK AND A DAY’" Jerusalem Post. 1 October 2016One Week and a Day | Film Threat באותה השנה קאפון החל גם לשחק בתפקיד הראשי בסדרת הדרמה "תאג"ד" של yes, ולשחק במיני-סדרה הגרמנית "שרה שטיין" של רשת ARD.

בפברואר 2017 החל לככב בתפקיד הראשי בדרמה היומית "פולמון" בהפקת הוט בידור ישראלי, בה הוא גילם את עידן פרי.

במאי 2018 כיכב בתפקיד הראשי בסדרה של עומרי גבעון "בשבילה גיבורים עפים" בקשת 12 בה הוא גילם לוחם לשעבר בחטיבת גולני אשר מחליט לטוס לקולומביה יחד עם שלושה חברים אחרים מהשירות הצבאי על מנת לחפש את אחותו הנעדרת של אחד מהם בג'ונגלים של קולומביה."Israel’s ‘When Heroes Fly’ Wins Best Series At Canneseries" | Deadline הסדרה זכתה בפרס בקטגוריית הסדרה הטובה ביותר בפסטיבל קאן סירייס - "Cannes Series""'When Heroes Fly' Takes Top Prize at CanneSeries", The Hollywood Reporter. 11 April 2018 ונמכרה בהמשך לנטפליקס.TV thriller ‘When Heroes Fly’ acquired by Netflix Times of Israel. 15 October 2018 באותה השנה החל לשמש כפרזנטור של רשת האופנה הישראלית "פוקס". בדצמבר 2018 התקיימה גם הקרנת הבכורה של הסרט החרדי "מודה במקצת" בבימויו של שניאור אנטבי, בו קאפון גילם את אורן - חוקר פרטי חוזר בתשובה.

בשנת 2019 זכה להכרה בינלאומית כאשר שיחק בתפקיד מרכזי בסדרת גיבורי העל האמריקאית "הבנים" של אמזון פריים וידאו אשר הופקה על ידי סת' רוגן ואוון גולדברג.TOMER KAPON CAST IN NEW AMAZON SERIES Jerusalem Post. 26 June 2018 הסדרה מבוססת על סדרת קומיקס באותו השם מאת גארת' אניס. קאפון מגלם בסדרה את הלוחם הצרפתי פרנצ'י אשר חי חיים פרועים ומצטרף לחבורת "הבנים" שמטרתה להילחם בגיבורי־על מושחתים. באותה שנה החל לשמש כפרזנטור של חברת הביטוח "ליברה".

בשנת 2020 גילם את הדמות הראשית בסדרת הדרמה הישראלית "אחד על אחד" בבימויו של מתן יאיר, אשר שודרה בכאן 11. באותה השנה קיבל קאפון את אות יקיר "niff film festival".

ב-2024 שיחק בתפקיד ראשי בסרט המדע בדיוני ההוליוודי "Slingshot", לצד קייסי אפלק ולורנס פישבורן. כמו כן, באותה השנה קאפון שיחק גם בסדרת הקומדיה הרומנטית הישראלית "בקרוב אצלי" בקשת 12 בה שיחק לצד עדי חבשוש ואושרי כהן.‘The Boys’ Star Tomer Capone Set for New Keshet Rom-Com Series ‘Save The Date’ Alongside Adi Havshush (EXCLUSIVE) Variety. 28 August 2024

 חיים אישיים 
קאפון נשוי לשחקנית אורטל בן שושן. בני הזוג מתגוררים בארצות הברית. 

פילמוגרפיה חלקית
קולנוע
 שנה  סרט  תפקיד  הערות 2015  חתונה מנייר  חן  סיפור על אהבה וחושך  החלוץ/ג'ונו  2016 שבוע ויום  זולר  זכייה בפרס אופיר עבור שחקן המשנה הטוב ביותר2018מודה במקצתאורן2024 Slingshot  נאש 

טלוויזיה
 שנה  סדרה  תפקיד  הערות 2012  גאליס  בנימין ברג עונה 1 2013–2016 בני ערובה  גיא  2014  אניגמה  ספריימן/ריי ריי  2015  דיג  נדב  סדרה אמריקאית פאודה  בועז המסתערב 2016  שרה שטיין  אמיר דאווד  סדרה גרמנית 2016–2020  תאג"ד  דניאל אמריליו החוג"ד  2017–2018 פולמון  עידן פרי  2018  בשבילה גיבורים עפים  אביב דנינו 2019–הווה הבניםפרנצ'יסדרה אמריקאית 2020 אחד על אחדמוטי2024בקרוב אצליאסי בן טובים

מועמדות ופרסים
שנה יצירה ארגון קטגוריה תוצאהמקור 2016  שבוע ויום  פרסי אופיר  שחקן המשנה הטוב ביותר    2017  תאג"ד  האקדמיה הישראלית לטלוויזיה השחקן הטוב ביותר בסדרת דרמה, דרמה יומית   2024בקרוב אצליפרס האקדמיה הישראלית לטלוויזיהשחקן ראשי בסדרת בסדרת דרמה קומית וקומדיית מצבים

 קישורים חיצוניים 



הערות שוליים

קטגוריה:שחקני קולנוע וטלוויזיה ישראלים
קטגוריה:זוכי פרס אופיר: שחקן המשנה הטוב
קטגוריה:שחקני קולנוע חרדי
קטגוריה:ישראלים שנולדו ב-1985